Goreyê TUÎKî enflasyon menga hezîrane de bi se ra 4.95 û pêro serre de bi se ra 78,6.  ENAGî zî enflasyono serrane sey se ra 175,5 pare kerd. Goreyê hûmaranê TUÎKî ferqê enflasyonî ra zî nêeşkeno meaşan vejo serê sînorê vêşanîye.
Hemserekê KESKî Mehmet Bozgeyîkî ANFyî rê qisey kerd û dîyar kerd ke hûmarê TUÎKî raştîye ra dûrî yê.
Bozgeyîkî vat: ''Enflasyonê bazarî hûmaranê TUÎKî ra 3-4 kat zêdeyêr o. Wexto ke ma ewnîyeno enflasyonê sotemenî se ra 93, enflasyonê xida se ra 23 ra zêdeyêr o. Ewro meaşê karmendan 6750 lîra yoi ê teqawutan 4600 lîra yo. No meaş xora binê sînorê vêşanîye de yo. Ma sey KESKî wazenê ke meaşê karmendan serê sînorê xizanîye ra zêdeyêr bibo.''
